Title: K pripomienkám jednotlivých subjektov
Author: Peter
Last saved by: agenda0
Company: UK Bratislava
Document comments: Filtr T602 id:

Vyhodnotenie
medzirezortného pripomienkového konania k návrhu Dohody medzi vládou Slovenskej republiky a vládou Ruskej federácie o zabezpečení vzájomných záujmov pri využívaní a rozdelení práv k výsledkom duševnej činnosti, vrátane práv na výsledky duševnej činnosti dvojakého určenia

	V rámci medzirezortného pripomienkového konania bolo oslovených 18 ministerstiev a ostatných ústredných orgánov štátnej správy a 3 zväzy a združenia, z ktorých uplatnilo pripomienky, či pozmeňujúce alebo doplňujúce návrhy 12 subjektov. Pripomienky nemalo 9 subjektov.
	Pripomienky, ktoré sa dotýkali legislatívno-technických a  formálno-právnych aspektov predloženého návrhu Dohody, boli v celom rozsahu zapracované do predlohy. Druhú základnú skupinu pripomienok tvorili doplňujúce alebo pozmeňujúce návrhy, či pripomienky hmotnoprávneho charakteru, z ktorých časť bola akceptovaná, no z časti neboli tieto námietky prijaté.
	Akceptované návrhy či pripomienky z oboch skupín sú zapracované v predkladanom návrhu, pripomienky, ktorým nebolo vyhovené, sú uvedené spolu s odôvodnením v osobitnej časti vyhodnotenia.

K pripomienkam jednotlivých subjektov

Ministerstvo zahraničných vecí Slovenskej republiky
Pripomienky, ktoré boli predkladateľom prijaté
- predkladateľ bude pri uzavieraní zmluvy postupovať v súlade so zásadami vlády SR pre oblasť medzinárodných zmlúv, schválených uznesením č.615 z 26.8.1997;
Pripomienky, ktoré neboli predkladateľom prijaté
- navrhuje sa vykonať konzultácie o návrhu Dohody s s predstaviteľmi Európskej komisie;
Návrh Dohody nadväzuje na neustále sa rozvíjajúcu vedu a techniku a rozvoj medzinárodných obchodných vzťahov medzi Slovenkou republikou a Ruskou federáciou.
Obdobná, ako predmetná Dohoda, je „Dohoda medzi vládou Slovenskej republiky a vládou Spojených štátov amerických o vedecko-technickej spolupráci“, ktorá nahradila pôvodné platné znenie dohody publikovanej pod č. 538/1992 Zb.. Dohoda rešpektuje zmeny v prístupe Spojených štátov amerických k Slovenskej republike. Táto dohoda obsahuje v Článku V.  v  prílohe A a B ustanovenia, týkajúce sa ochrany a rozdelenia duševného vlastníctva, vytvoreného alebo získaného počas spoločných aktivít subjektov zo Slovenskej republiky a Spojených štátov amerických.
Úrad priemyselného vlastníctva Slovenskej republiky v rámci medzirezortného pripomienkového konania návrhu Dohody uviedol (cit.) „..Dohoda dáva jasné pravidlá pri ochrane duševného vlastníctva, ktoré vznikne v rámci spolupráce“.
- navrhuje sa konzultovať návrh dohody a jej opodstatnenosť z hľadiska potenciálneho členstva v NATO s rezortom MO SR;
Ministerstvo obrany Slovenskej republiky prostredníctvom Úradu generálneho právneho zástupcu nepredložilo k predmetu a zneniu Dohody vecné pripomienky.

Ministerstvo financií Slovenskej republiky
Pripomienky, ktoré boli predkladateľom prijaté
- z predkladacej správy bola vynechaná informácia o termínoch pristúpenia Ruskej federácie k medzinárodným zmluvným dokumentom, spravovaným Svetovou organizáciou duševného vlastníctva (WIPO);  doplnené bolo konštatovanie o tom, že predmetná Dohoda nebude mať dopad na štátny rozpočet;
- Článok 7 Dohody bol upravený na základe konzultácie; pojmy „tovary“ a „výroba“ bol nahradený pojmami „prototypy výrobkov“ alebo „súčasti prototypov výrobkov“ dvojakého použitia, v ktorých sú zhmotnené výsledky duševnej činnosti; „služby“ a ich odovzdávanie bolo z textu zmluvy vynechané.

Úrad priemyselného vlastníctva Slovenskej republiky
Pripomienky, ktoré boli predkladateľom prijaté
- v Článku 9 sa navrhuje, aby sa poradie podania patentových prihlášok vzťahovalo aj na poradie ochrany všetkých predmetov priemyselného vlastníctva.

Slovenská obchodná a priemyselná komora
Pripomienky, ktoré boli predkladateľom prijaté
- v Článku 9 sa navrhuje, aby sa poradie podania patentových prihlášok vzťahovalo aj na ochranu ostatných predmetov priemyselného vlastníctva;
Pripomienky, ktoré neboli predkladateľom prijaté
- v Článku 8 sa navrhuje doplniť pravidlá odmeňovania pôvodcov a autorov;
predpokladá sa, že odmeňovanie autorov a pôvodcov bude riešené konsenzom účastníkov dohody (zmluvy).

Príloha 1

zapracované pripomienky | ministerstvo, ústredný orgán
upravené alternácie v celom texte (SR na prvom mieste) | MV SR, MPSVR SR, ÚJD SR, MS SR, MO SR, MF SR, MZV SR
dohoda (zmluva ) | MF SR
zmluvné strany | MO SR, MZV SR
Podnet : závery z 8 stretnutia Medzivládnej komisie .... | MZV SR
zaslanie Dohody  ÚPV SR – technicky nedostatok, ÚPV SR vypadol zo zoznamu z rozdeľovníka | MS SR, MŠ SR, MZV SR, MF SR
vsunúť do „Materiál obsahuje“ Vyhodnotenie pripomienkového konania | MZV SR
vynechanie titulov ( Ing.) | MZV SR
protokol – nahradené slovom Dohoda | MF SR, MZV SR
na podpis Dohody | MZV SR
doplnenie Uznesenia vlády o bod C1 | MZV SR
na doleuvedenom – nahradene slovom „takto“ | MS SR, MO SR, MZV SR
odrážky nahradené písmenami  abecedy a), b) .... | MO SR, MZV SR
Návrh na uzavretie Dohody .... | MZV SR
dvojaké určenie – dvojaké použitie | MF SR, MZV SR
občianskeho - civilného | MF SR
vyhodnotenie dopadov na štátny rozpočet | MF SR, MZV SR
čl.1 : v priebehu - počas | MS SR
čl.2 : Na účely tejto dohody sa rozumie : | MO SR, MK SR
čl.2 : vojenského aj civilného charakteru | MZV SR
čl.3 : ...realizáciu práv duševného vlastníctva ... | SOPK
čl.3 : s cieľom plnenia – za účelom uskutočnenia | MS SR
čl.3,4 : platná legislatíva – vnútroštátne právne predpisy | MZV SR, MO SR
čl.3 : zúčastnené - viazané | MS SR, MZV SR
čl.4 : ....činnosti; ohodnotenie .... | MS SR
čl.4 : vynechané slovo „príslušnej“ | MZV SR
čl.5 : ...na území zmluvných strán .... | MO SR
čl.5 : vynechanie slova „predmetných“ | MF SR

čl.5 : ..práva účastníka v tom prípade, keď si druhý
         účastník neplní ...

MF SR

čl.5 : povinností - povinnosti | MF SR

čl.5 : ... ktoré budú výsledkom programov (projektov)
       realizovaných v rámci uzatváranej dohody (zmluvy)

MF SR

čl.5 : realizácie - vykonávania | MZV SR
čl.6 : plnenia - vykonávania | MZV SR

čl.6 : knihách, programoch pre PC – vedeckých diel,
          počítačových programoch

MK SR

čl.6 : výrobe a rozšírení video filmov – výrobe a šírení
         audiovizuálnych diel

MK SR

čl.6 : reprodukcia – vytvorenie rozmnoženín | MK SR
čl.6 : rozširovanie takýchto prác – šírenie takýchto diel | MK SR
čl.6 : všetky exempláre prác – rozmnoženiny diel | MK SR
čl.6 : pseudoanonymom - pseudonymom | MK SR
čl.7 : podpísaním - podpisom | MZV SR
čl.10 : maximálnej - najvyššej | MZV SR

čl.10:V prípade sporov o určenie práv duševného
          vlastníctva na výsledky duševnej činnosti, ktoré 
          vzniknú ...

SOPK